Endoplazmatski retikulum - Wikipedia

# Endoplazmatski retikulum

### From Wikipedia

endoplazmatični retikulum

Shema položaja jedra, ER i kompleksa Goldži:

1 - jedro
2 - kompleks jedarne pore
3 - granulisani ER
4 - glatki ER
5 - ribozomi
6 - proteini
7 - transportna vezikula
8 - kompleks Goldži
9 - cis-strana kompleksa Goldži
10 - trans-strana kompleksa Goldži
11 - cisterne kompleksa Goldži

Karakteristike organele

prisutna u: | eukariotskim ćelijama
oblik: | kompleks mrežasto isprepletanih cisterni
membrane: | 1 dvoslojna fosfolipidna membrana
funkcija: | sinteza proteina i lipida

Endoplazmatični retikulum (ER) je organela prisutna u svim eukariotskim ćelijama izgrađena od membrana koje ograničavaju unutrašnje prostore (cisterne) i pružaju se gotovo kroz čitavu ćeliju poput mreže (otuda i latinski naziv reticulum = mreža). Polovinu od ukupnih membrana u ćeliji čine membrane endoplazmatičnog retikuluma. Pruža se od jedra, od njegove spoljašnje membrane, pa kroz ćeliju do spoljašnje ćelijske membrane. Smatra se da jednim delom učestvuje i u obrazovanju spoljašnje jedrove membrane.

Krajem 19. veka prvi ga je zapazio francuski lekar Šarl Garnije i dao mu naziv ergastoplazma, koji se održao sve do polovine 20. veka.

Osnovna uloga ove organele je sinteza različitih materija i njihov transport kroz ćeliju . Materije koje su stvorene u endoplazmatičnom retikulumu (lipidi, proteini i dr.) pakuju se u male vezikule, nazvane transportne vezikule, i one se odvajaju od ER-a i kreću do svog cilja: do drugih organela ili do ćelijske membrane, gde se, ili u nju ugrađuju ili izbacuju u vanćelijsku sredinu.

Prema građi i ulozi razlikuju se dva oblika endoplazmatičnog retikuluma :

- rapavi endoplazmatični retikulum (granularni ) i
- glatki endoplazmatični retikulum (agranularni).

Granularni i agranularni ER, pored svih razlika, predstavljaju jedinstvenu celinu što se ogleda u neprekidnosti kako njihovih membrana tako i cisterni.

Zastupnjenost jedne ili druge vrste ER-a zavisi kako od vrste ćelije tako i od njene trenutne aktivnosti. Tako npr. u ćelijama koje vrše intenzivnu sintezu proteina prisutna je velika količina granularnog, dok u ćelijama koje sintetišu steroidne hormone preovladava količina agranularnog ER-a.

## [uredi - уреди] Literatura

- Šerban, M, Nada: Ćelija - strukture i oblici, ZUNS, Beograd, 2001
- Grozdanović-Radovanović, Jelena: Citologija, ZUNS, Beograd, 2000
- Pantić, R, V: Biologija ćelije, Univerzitet u Beogradu, beograd, 1997
- Diklić, Vukosava, Kosanović, Marija, Dukić, Smiljka, Nikoliš, Jovanka: Biologija sa humanom genetikom, Grafopan, Beograd, 2001
- Petrović, N, Đorđe: Osnovi enzimologije, ZUNS, Beograd, 1998

## [uredi - уреди] Spoljašnje veze

- BioNet Škola
- Bioskolos

Ćelijske strukture i organele
Akrozom | Apoptozom | Bičevi/Treplje | Blefaroplast | Centrozom (MTOC) | Citoplazma | Citoskelet | Ćelijska membrana | Ćelijske depozicije i inkluzije | Ćelijski zid | Endoplazmatični retikulum | Endozom | Goldžijev aparat | Hloroplast | Hromatofor | Jedarce | Jedro | Lizozom | Mezozom | Mitohondrija | Nukleoid | Nukleomorf | Peroksizom | Pirenoid | Plastid | Plazmid | Proteazom | Pseudopodije | Rezidualna tela | Ribozom | Tilakoidi | Vakuola | Vezikula

Retrieved from "http://sh.wikipedia.org../../../e/n/d/Endoplazmatski_retikulum.html"

Kategorija: Citologija

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- English
- Български
- Català
- Česky
- Dansk
- Deutsch
- Español
- Suomi
- Français
- עברית
- Hrvatski
- Italiano
- 日本語
- 한국어
- Lëtzebuergesch
- Lietuvių
- Македонски
- Nederlands
- Polski
- Português
- Русский
- Slovenčina
- Slovenščina
- Српски / Srpski
- Svenska
- Tiếng Việt
- Türkçe
- 中文